Mo Bakereseteng ba boammaaruri go rata maemo ga se bothata jo bo kalo. Digakolodi tsa bone tse di thapisitsweng ka Baebele di ba thusa gore ba tile go rata maemo. Ba leka fela go dira sotlhe se ba ka se kgonang mo go sengwe le sengwe, e le gore ba galaletse Modimo ba bo ba tlogelele sengwe le sengwe mo diatleng tsa gagwe. (1 Bakorintha 10:31) Bakeresete ba leka go dira gore ba fitlhelele se ba se kgonang malebana le go boifa Modimo le go boloka ditaelo tsa gagwe. Tiro ya ga Noemí e ne ya ama thata batho ba bangwe ba bantsi go feta kafa a neng a akantse ka gone. Ka October 5, 2002, tlhamo ya gagwe e ne ya amogela sekgele mo kgaisanong ya setšhaba ya dipatlisiso tse di dirwang ka saense le matshelo a batho. Dikgele tsa kgaisano eo di ne di abiwa ke setlhopha sa boporofesa ba le 20 ba ba tswang mo diyunibesithing tse di itsegeng tsa Spain.